b'\n_START_ARTICLE_\nWWOOF\n_START_PARAGRAPH_\nWorld-Wide Opportunities on Organic Farms (oportunitats a escala mundial en granges org\xc3\xa0niques), de vegades tamb\xc3\xa9 Willing Workers on Organic Farms, \xc3\xa9s una xarxa hospital\xc3\xa0ria de car\xc3\xa0cter dispers que facilita la col\xc2\xb7locaci\xc3\xb3 de voluntaris en granges org\xc3\xa0niques. Actualment compta amb 8000 granges participants en 88 pa\xc3\xafsos. _NEWLINE_Malgrat haver grups WWOOF en tot el m\xc3\xb3n, no hi ha cap organitzaci\xc3\xb3 ni llistat central. Tampoc hi ha una subscripci\xc3\xb3 internacional WWOOF. Totes les organitzacions reconegudes com a WWOOF mantenen uns est\xc3\xa0ndards similars (per\xc3\xb2 no id\xc3\xa8ntics) i treballen conjuntament per promoure l\'agricultura ecol\xc3\xb2gica i per posar en contacte els voluntaris amb els productors. Aquestes organitzacions tamb\xc3\xa9 prenen el paper de supervisors, mediant en cas de conflicte i donant consells._NEWLINE_Els voluntaris de WWOOF ("WWOOFers") no reben cap pagament ni ajuda financera pel seu treball. Els hostes ofereixen menjar, allotjament i l\'oportunitat d\'aprendre, a canvi d\'assist\xc3\xa8ncia en tasques agr\xc3\xadcoles o pecu\xc3\xa0ries. La duraci\xc3\xb3 del voluntariat pot variar, des d\'uns pocs dies fins a anys. Generalment els voluntaris ajuden cada dia entre 4 i 6 hores (m\xc3\xa0xim 30 hores a la setmana)_NEWLINE_Els woofers provenen de diferents estils de vida. Estudiants amb recursos limitats que volen passar les vacances en la natura, persones interessades en l\'agricultura bio (o futurs agricultors) o b\xc3\xa9 gent que vol obtenir productes naturals per a consum propi. Hi ha d\'altres que ho fan per tenir contacte amb persones que porten un altre estil de vida._NEWLINE_Per ser part de la comunitat WWOOF s\'ha de pagar 20\xe2\x82\xac (individual) o 36\xe2\x82\xac (conjunta) i \xc3\xa9s v\xc3\xa0lida durant un any.\n_START_SECTION_\nHist\xc3\xb2ria\n_START_PARAGRAPH_\nEl moviment WWOOF va comen\xc3\xa7ar  el 1970 en el Regne Unit.  Va ser Sue Coppard, qui va crear el primer grup de WWOOF, va comen\xc3\xa7ar explorant el Lluny\xc3\xa0 Orient._NEWLINE_En un principi representava  Working Weekends on Organic Farms, per\xc3\xb2 va anar creixent, a causa de la difusi\xc3\xb3 i les invitacions que oferien els hostes. Cada cop, el nombre d\'amfitrions va comen\xc3\xa7ar a cr\xc3\xa9ixer, variant des de granges, petites propietats i vivers d\'herbes fins a fruct\xc3\xadfers horts.\n_START_SECTION_\nWWOOF al voltant del m\xc3\xb3n\n_START_PARAGRAPH_\nHi ha 132 pa\xc3\xafsos que compten amb programes WWOOF, tots actuen de forma independent. _NEWLINE_Es pot anar a \xc3\x80frica, Am\xc3\xa8rica, Europa, Mig Est i \xc3\x80sia-Pac\xc3\xadfic'